Raden Ahmad Kosasih

Raden Ahmad Kosasih (  
) merupakan seorang penulis dan pelukis komik terkenal dari Indonesia. Generasi komik masa kini menganggapnya sebagai Bapa Komik Indonesia.

Nama beliau telah diabadikan menjadi gelaran anugerah komik Indonesia, Kosasih Award.

Anak lelaki beliau Niki Kosasih pula merupakan penulis skrip drama radio yang dikenali dengan karyanya Saur Sepuh.

 Jenis Karya 
Karya Kosasih banyak diilhamkan dari kesusasteraan agama Hindu (Ramayana dan Mahabharata) serta sastera tradisional Indonesia, terutamanya daripada sastera Jawa dan Sunda. Selain itu beliau juga turut melukis beberapa komik berkisahkan seni bela diri silat yang mempunyai pengaruh China walaupun tidak terlalu banyak. Kosasih mula melukis sejak tahun 1953. Kebanyakan karyanya adalah lukisan lakaran hitam-putih tanpa menggunakan warna. Beliau pencen dari melukis pada tahun 1993.

 Permulaan Pekerjaan 
Kosasih memulakan kerjanya semasa beliau bertugas bersama penerbitan Melodi di Bandung. Karya-karyanya yang lebih menonjol dan memperkenalkan dirinya telah diterbitkan oleh penerbitan Maranatha.

 Penerbitan Semula 
Sejak kebelakangan tahun 1990-an, karya-karya Kosasih telah dicetak semula oleh Elex Media Komputindo dan penerbit Paramita di Surabaya. Kosasih telah menghebuskan nafas terakhir pada usia 93 tahun.

 Karya 

 Sri Asih (1950) dianggap sebagai adiwira Indonesia yang pertama.
 Siti Gahara
 Ramayana
 Mahabharata

 Maklumat lanjut 

 Komik Indonesia

 Rujukan